VS000901
Datum: 1995-05-27T02:00:00.000+02:00
datum_sodbe_i_stopnje: 1999-06-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 8250000 SIT
opombe: II Ips 597/2000. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Delavec v rudniku (po poklicu ključavničar).

## Škodni dogodek

Poškodovan v prometni nesreči-

## Poškodba

Pretres možganov, trojen zlom spodnje čeljusti, telesa na stiku obeh polovic in čvršev s premaknitvijo, zlomi 2., 5. in 7. zoba desno spodaj in 1. zoba levo spodaj, okvara kron 1. in 2. zoba levo zgoraj, raztrganinsko udarninska rana na bradi, zlom desne koželjnice in odmaknjenega dela desne podlahtnice, zlom 1. dlančnice na levi strani, popustitev vezi med obema sramnicama, udarnina v predelu križnice in v predelu desnih dimelj ter odrgnina v predelu desnih dimelj, delna raztrganina sprednje križne vezi v desnem kolenu, kostnohrustančna okvara na notranjem čvršu stegnenice na desni strani, raztrganinsko udarninska rana na desnem kolenu.

## Telesne bolečine

3000000 SIT Hude 1 teden, srednje hude 3 tedne, lahke pol leta, občasne lahke pa bodo ostale trajno ob hoji po neravnem terenu, počepanju, poklekanju, v čeljustih ob močnejšem grizenju, ostali bodo tudi glavoboli.

#### Hospitalizacija

32 dni; 3 operacije; imobilizacija čeljusti 1 mesec in pol;

#### Ambulantno zdravljenje

Številni zobozdravstveni pregledi in posegi; kontrolni pregledi pri specialistih; 12-krat pri zdravniški komisiji; zdravljenje je trajalo s prekinitvami 2 leti.

#### Rehabilitacija

40 fizioterapij.

#### Nevšečnosti med zdravljenjem

V času imobilizacije čeljusti je lahko jedel le tekočo hrano po slamici; po sprostitvi medčeljustne vezave je bilo zalo omejeno odpiranje ust, ko je lahko razmaknil sekalce le 1 centimeter in pol, kar je trajalo 1 leto; 2 tedna in pol vezan na posteljo; 38 RTG snemanj; doramenski mavec na operirani roki 43 dni; na drugi roki dokomolčni mavec 32 dni; 2 meseca in pol bergle.

## Strah

325000 SIT Nenaden lahek strah ob delni motenosti zavesti 1 teden, lahek strah pred prometom 2 leti, ki je nato prešel v neprijeten spomin; lahek sekundarni strah za izid zdravljenja 2 leti.

## Zmanjšanje življenjske aktivnosti

4700000 SIT 33-odstotno ZŽA zaradi zmanjšane sposobnosti za fizična opravila z rokama (omejena gilbjivost lažje stopnje), zaradi zmanjšane sposobnosti za dolgo stanje in dolgo hojo. Trajna izguba treh zob in omejeno odpiranje ust lahke stopnje, saj lahko doseže razmik sekalcev le za 3,5 cm. Zaradi bolečin v čeljustnih sklepih ne more uživati trde hrane in sadja. Zaradi poškodovane medenice in bolečin v njej ima težave pri spolnih odnosih. Opustiti je moral športne aktivnosti, zlasti košarko in nogomet. Razvrščen je bil v III. kategorijo invalidnosti in razporejen na lažje delo.

## Skaženost

225000 SIT Dve brazgotini pod ustnico in na bradi, dve večji postoperativni brazgotini na roki in tri manjše na kolenu. Ne more polno odpirati ust kot pred nesrečo. Zaradi komplikacij med zdravljenjem je že 4 leta brez enega sekalca.

---

ZOR člen 200, 203